Pietro Parolin

Pietro Parolin (g. 1955 m. sausio 17 d. Skjavonėje, Italija) – Romos Katalikų Bažnyčios kardinolas, Vatikano valstybės sekretorius.

 Biografija 
Gimė technikos parduotuvės vadovo Luigi Parolin (1921–1965 m.) ir pradinių klasių mokyklos mokytojos Ada Miotti (1928–2024 m.) šeimoje. Turi vieną seserį ir vieną brolį. Augo giliai religingoje šeimoje. Kai P. Parolin buvo dešimties, autoavarijoje žuvo tėvas. Sulaukęs keturiolikos, tapo seminaristu.Pietro Parolin, career diplomat leading race to be pope. France24, 2025-04-30. Nuoroda tikrinta 2025-05-01.

Vičencos vyskupijos kunigu įšventintas 1980 m. 1986 m. pradėjo tarnybą Šventojo Sosto diplomatinėje tarnyboje, dirbo Popiežiškosiose atstovybėse Nigerijoje (iki 1989 m.), Meksikoje (1989–1992 m.), karo nuniokotoje Ruandoje, Vatikano valstybės sekretoriato santykių su valstybėmis skyriuje, 2002 m. tuometinio popiežiaus Jono Pauliaus II paskirtas jo pasekretoriumi. 2009 m. popiežiaus Benedikto XVI paskirtas apaštališkuoju nuncijumi Venesueloje, gavo arkivyskupo titulą bei įšventintas vyskupu.Paskirtas naujas Vatikano valstybės sekretorius. Bernardinai.lt, 2013-08-31.

2013 m. rugpjūčio 31 d. popiežius Pranciškus P. Parolin paskyrė Vatikano valstybės sekretoriumi, šias pareigas pradėjo eiti tų pačių metų spalio 15 d. Per 2014 m. vasario 22 d. konsistoriją pakeltas kardinolu.PAROLIN  Card. Pietro. Vatican.va. Nuoroda tikrinta 2025-05-01.

Be gimtosios italų, laisvai kalba prancūzų, ispanų ir anglų kalbomis.

 Išnašos 

Kategorija:Kardinolai
Kategorija:Italijos dvasininkai
Kategorija:Nuncijai